Diari Oficial de la Generalitat Valenciana


Sumari del DOGV 2535, del 22-06-1995 (1995/835138)

RESOLUCIÓ de 12 de juny de 1995, de la Universitat Politècnica de València, per mitjà de la qual es convoquen proves selectives per a cobrir pel sistema de concurs oposició lliure llocs d'ordenança, vacants de la seua plantilla de personal laboral
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2535

Data del DOGV
:   22-06-1995

Secció del DOGV
:   AUTORITATS I PERSONAL

Número del document
:   1995/835138


Data del document
:   12-06-1995

Organisme emissor
:   Universitat Politècnica de València

Tipus de document
:   Resolució

Correcció d'errades

RESOLUCIó de 12 de juny de 1995, de la Universitat Politècnica de València, per mitjà de la qual es convoquen proves selectives per a cobrir pel sistema de concurs oposició lliure llocs d'ordenança, vacants de la seua plantilla de personal laboral.   
Fent ús de les facultats que em confereix l'article 48 del Decret 145/85, del 20 de setembre, i d'acord amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, s'acorda la convocatòria de proves selectives per a l'ingrés com a personal laboral fix, per als llocs d'ordenança, d'acord amb les següents:  
Bases de la convocatòria  
1. Normes generals  
1.1 Es convoquen proves selectives per a cobrir amb personal laboral de nou ingrés, 17 llocs vacants d'ordenança, les característiques professionals dels quals s'especifiquen en l'annex I.  
1.2 Dels 17 llocs convocats en aquestes proves selectives, 13 són d'accés lliure i quatre es reserven a la quota de discapacitats.  
1.3 Els llocs de treball reservats a la quota de discapacitats que queden sense cobrir, s'acumularan al torn d'accés lliure.  
1.4. Les característiques dels llocs convocats i les condicions de treball, seran les regulades en el vigent Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, de 05.03.90), i per les normes que es pogueren adoptar en un futur.  
1.5 L'acompliment dels llocs quedarà sotmès a la Llei 53/1984, del 26 de desembre, en matèria d'incompatibilitats.  
2. Procediment de selecció  
2.1 El procediment de selecció dels aspirants es farà pel sistema de concurs oposició lliure i, constarà dels exercicis que s'indiquen a continuació:  
2.2 Fase d'oposició. Constarà dels exercicis que tot seguit s'indiquen, tots dos de caràcter obligatori i eliminatori.  
Primer exercici. Constarà de dues fases que es realitzaran en una única sessió:  
a) Primera fase: Realització d'un test d'aptituds personals en relació amb les funcions pròpies dels llocs vacants que s'han de proveir.  
b) Consistirà a contestar un qüestionari de preguntes amb respostes alternatives de les quals només una d'elles serà la correcta, basat en cultura general i en el contingut del programa que figura com a annex IV.  
Atés que les dues fases d'aquest primer exercici seran de tipus test amb quatre respostes alternatives, es puntuarà de la següent manera: les preguntes contestades correctament a raó d'1 punt, les preguntes contestades erròniament descomptaran un terç sobre les preguntes contestades correctament, i les contestacions en blanc es puntuaran amb 0 punts.  
Segon exercici. Consistirà en la realització d'un examen de supòsits pràctics relacionats amb les funcions que s'han de dur a terme en el lloc de treball. Aquest examen podrà configurar-se de tipus test.  
Posat cas que aquest segon exercici es configura de tipus test amb quatre respostes alternatives, es puntuarà de la següent manera: les preguntes contestades correctament a raó d'1 punt, les preguntes contestades erròniament descomptaran un terç sobre les preguntes contestades correctament, i les contestacions en blanc es puntuaran amb 0 punts.  
2.3 Fase de concurs: es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, en aquest cas se sumarà a la puntuació obtinguda en les proves.  
Entrevista personal: la fase de concurs finalitzarà amb una entrevista personal obligatòria davant el tribunal per a valorar les aptituds professionals del/de la candidat/a segons les funcions que s'han de realitzar, i contrastar l'experiència del/de la candidat/a amb les exigències del lloc. Posat cas que l'aspirant no es presente a l'entrevista personal, s'entendrà que hi renuncia, llevat que justifique degudament davant el tribunal la seua absència per causa de força major o malaltia greu.  
3. Requisits del personal aspirant  
3.1 Per a ser admesos/es a la realització de les proves selectives, els/les aspirants hauran de reunir els requisits següents: a) Ser espanyol/a o de nacionalitat d'un dels restants membres de la Unió Europea o d'aquells estats als quals se'ls aplique la lliure circulació de treballadors, en els termes previstos en la llei estatal que regule aquesta matèria.  
b) Haver fet els 18 anys el dia que finalitze el termini de presentació de sol·licituds.  
c) Estar en possessió del certificat d'escolaritat o equivalent, o haver complit les condicions per obtenir-lo en la data en què acabe el termini de presentació de sol·licituds  
d) No patir cap malaltia o defecte físic que impedesca l'acompliment de les corresponents funcions.  
e) No trobar-se inhabilitat penalment per a l'exercici de funcions públiques.  
f) No haver estat separat, mitjançant un expedient disciplinari, de qualsevol administració o ocupació pública.  
4. Aspirants amb discapacitació  
4.1 Podran optar a la quota de discapacitats els aspirants del torn d'accés lliure amb minusvàlues de grau igual o superior al 33%, i que ho formulen expressament en la sol·licitud de participació.  
4.2 El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació d'aquestes proves selectives.  
5. Sol·licituds  
5.1 Els que vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament al Servei de Gestió de Personal de la Universitat Politècnica de València, camí de Vera, s/n, València, edifici del Rectorat.  
5.2. Les sol·licituds s'hauran d'adreçar al rector de la Universitat Politècnica de València, camí de Vera, s/n (CP: 46455), València, en el termini de 20 dies hàbils, a comptar a partir de l'endemà de la publicació d'aquesta convocatòria en el Diari Oficial de la Generalitat Valenciana.  
5.3 La presentació de sol·licituds podrà fer-se al Registre Central de la Universitat Politècnica de València, camí de Vera, s/n (CP: 46604), València, edifici del Rectorat, o en qualsevol de les formes establertes en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú. Juntament amb la sol·licitud haurà de presentar-se, obligatòriament, la següent documentació:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit, o que s'al·lege com a mèrit.  
- Acreditació documental (amb originals o còpies compulsades) de l'experiència, formació, coneixements i altres mèrits relacionats amb el lloc, que s'al·leguen com a mèrits en el currículum.  
Els drets d'examen seran de 606 pessetes, i s'hauran d'ingressar en el compte corrent núm. 24666390133462 -Taxes- de Bancaixa, a la urbana 724, situada a la Universitat Politècnica de València, camí de Vera, s/n (CP: 46840), València, o a qualsevol de les seues sucursals.  
El justificant de pagament dels drets d'examen es realitzarà amb la impressió del segell en la sol·licitud de l'entitat esmentada o de qualsevol de les seues oficines.  
6. Admissió de persones aspirants  
6.1 Acabat el termini de presentació de sol·licituds, l'òrgan convocant dictarà una resolució que es publicarà en el Diari Oficial de la Generalitat Valenciana i que contindrà la llista de persones admeses i excloses. Les persones aspirants excloses tindran un termini de 10 dies, comptadors a partir de la publicació de la resolució per a poder esmenar el defecte que va motivar la seua exclusió.  
6.2 Transcorregut el termini anterior i esmenats els defectes, es dictarà una resolució amb la relació definitiva de persones admeses, que es publicarà en el Diari Oficial de la Generalitat Valenciana, i s'establirà també amb almenys 15 dies d'anticipació la data, el lloc i l'hora d'inici dels exercicis.  
7. Tribunal qualificador  
7.1 El tribunal qualificador d'aquestes proves tindrà la composició que figura en l'annex III d'aquesta resolució. Els noms de les persones que l'integren es faran públics en la resolució per la qual es publica la llista definitiva d'admesos i exclosos.  
7.2 El tribunal es regirà pel que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
7.3 Els tribunals podran sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
7.4 Els membres dels tribunals, i els assessors especialistes i ajudants estan subjectes als motius i causes generals d'abstenció i recusació dels articles 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú.  
7.5 Durant el desenvolupament de les proves selectives, el tribunal resoldrà tots els dubtes que pogueren sorgir en l'aplicació d'aquestes normes.  
7.6 Per a comunicacions i altres incidències, el tribunal tindrà la seua seu a la Universitat Politècnica de València, situada al camí de Vera, s/n, de València.  
7.7 El tribunal que actue en aquestes proves percebrà les assistències previstes en la Llei de la Generalitat Valenciana 7/1989, de 20 d'octubre, de taxes.  
7.8 El tribunal adoptarà les mesures oportunes per a garantir que els exercicis siguen corregits sense que es conega la identitat dels aspirants.  
8. Desplegament dels exercicis  
8.1 Les persones aspirants seran convocades per a cada exercici en una crida única. Aquelles que no hi compareguen, seran excloses de l'oposició.  
8.2 L'ordre d'actuació, en aquells exercicis que ho requeresquen, s'iniciarà segons ho aprove el tribunal, i es publicarà en la crida a les proves.  
8.3 Iniciades les proves, el tribunal farà públic l'anunci de la realització de la resta d'exercicis al local en què s'haja fet l'anterior, amb 48 hores com a mínim d'anticipació.  
8.4. Les proves selectives es faran a la ciutat de València.  
9. Qualificació dels exercicis  
9.1 Fase d'oposició. Cada un dels exercicis de caràcter obligatori i eliminatori es valorarà de 0 a 10 punts, i s'haurà d'obtenir, per a aprovar, un mínim de 5 punts en cada un.  
9.1.2 La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.  
9.2 Fase de concurs. La valoració dels mèrits del concurs es realitzarà per deliberació conjunta dels membres del tribunal qualificador, segons el barem que tot seguit es determina:  
a) Mèrits acadèmics. Es valoraran les titulacions acadèmiques de grau superior a les exigides com a requisit en la convocatòria, fins al nivell de batxiller superior, FP de 2n. Grau o equivalent, fins a un màxim d'1 punt.  
b) Experiència professional contractual. Es valorarà fins a un màxim de 5 punts l'experiència professional contractual de les persones aspirants en funcions semblants a les inherents al lloc de treball, amb un límit d'1 punt com a màxim per any complet de serveis.  
c) Altres mèrits. Altres mèrits específics que corresponen a qualificacions que reuneix per a l'acompliment del lloc, fins a un màxim de 3 punts, d'acord amb la distribució següent: Cursos de formació i perfeccionament sobre matèries relacionades amb el lloc de treball, fins a un màxim de 2 punts.  
Coneixement d'idiomes comunitaris, fins a un màxim de 0,50 punts.  
Coneixements de valencià. Els coneixements de valencià es puntuaran amb 0,50 punts pel nivell oral de la Junta Qualificadora de Coneixements de Valencià, o coneixements reconeguts i homologats per aquesta.  
d) Entrevista personal. Es valorarà fins a 1 punt.  
9.2.1 El tribunal publicarà en la seua seu, el lloc, la data i l'hora en què s'iniciaran les entrevistes amb les persones aspirants que hagen superat la fase d'oposició i l'ordre de la seua intervenció.  
La qualificació final de les proves es determinarà amb la suma de les qualificacions obtingudes en la fase de concurs i en la fase d'oposició.  
10. Llista de persones seleccionades  
10.1 En acabar cada exercici, el tribunal farà públic al lloc d'examen i en el tauler d'anuncis de la Seu Central la llista de persones que superen l'exercici esmentat.  
10.2. Finalitzats els exercicis, el tribunal farà pública la llista dels aspirants que hagen obtingut les millors puntuacions en les proves selectives que inclouen la fase d'oposició i la fase de concurs. Aquesta llista es configurarà de major a menor puntuació, i s'interromprà quan el nombre d'inclosos en aquesta coincidesca amb el de vacants que s'ofereixen. Solament les persones incloses en aquesta llista, que només podrà ser igual al nombre de vacants que s'ofereixen, podran ser declarades aprovades.  
10.3 En cas d'empat, l'ordre s'establirà segons la major puntuació obtinguda pels aspirants en el primer exercici de la fase d'oposició; si aquest persisteix, segons l'ordre de major puntuació en el segon exercici; i si l'empat encara continuara, l'ordre s'establiria mitjançant sorteig públic entre aquests.  
10.4 El tribunal trametrà la relació de persones aprovades, segons l'ordre obtingut de la suma de les puntuacions de la fase d'oposició i de la fase de concurs, que només podrà ser igual al nombre de llocs que s'han de proveir. No obstant això, el tribunal podrà fer pública una llista complementària on figure la puntuació obtinguda per la resta dels aspirants no seleccionats però que superaren les proves, i posat cas que algunes de les persones sol·licitants no arribaren a formalitzar el contracte corresponent, s'inclouria en la proposta el sol·licitant que el segueix per ordre de puntuació.  
Al mateix temps, es conformarà amb les persones aspirants no seleccionades una borsa de treball, a la qual s'acudirà per a formalitzar contractes de durada determinada; aquestes seran cridades per ordre de puntuació.  
11. Presentació de documents  
11.1 En el termini de 20 dies naturals des que es faça pública la llista de persones aprovades en el Diari Oficial de la Generalitat Valenciana, i abans de formalitzar els contractes, les persones seleccionades hauran d'aportar els documents següents:  
a) Justificant que acredite estar en possessió de la titulació exigida per a ocupar el lloc.  
b) Certificat de naixement expedit pel registre civil corresponent, fotocòpia compulsada del DNI.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedits pels Serveis Provincials del Ministeri de Sanitat i Consum o pels organismes competents de les comunitats autònomes.  
e) Els aspirants discapacitats hauran de presentar un certificat de la Conselleria de Treball i Afers Socials o òrgan competent d'altres administracions públiques, que acredite una discapacitació igual o superior al 33%, i també la seua capacitat per a l'acompliment de les funcions que corresponen als llocs de treball vacants que s'ofereixen.  
11.2 Els qui dins del termini indicat, i tret de casos de força major, no presenten l'esmentada documentació, o que d'aquesta es constate que no compleixen algun dels requisits establerts en la convocatòria no podran ser contractats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat de la seua instància. En aquest supòsit el tribunal podrà proposar la inclusió en la llista de personal aprovat, en el mateix nombre de persones excloses, i seguint l'ordre de puntuació, a aquelles que havent superat els exercicis de la fase d'oposició, haurien quedat fora pel límit de llocs que s'ofereixen (apartat 8.1.2 de les bases).  
12. Formalització dels contractes  
12.1 Abans de formalitzar els contractes, s'oferiran a les persones aspirants aprovades els llocs de treball vacants que figuren en l'annex I, segons l'ordre de puntuació que hagen obtingut en les proves de selecció.  
12.2 L'òrgan competent formalitzarà un contracte de caràcter indefinit. Mentrestant, l'aspirant no tindrà dret a cap percepció econòmica.  
12.3. El personal que supere satisfactòriament el període de prova establert en el Conveni Col·lectiu del Personal Laboral  
de les Universitats Públiques de la Comunitat Valenciana, adquirirà la condició de personal laboral fix.  
13. Norma final  
Contra la convocatòria, les seues bases i tots els actes administratius que se'n deriven, hi podeu interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, podeu interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini d'un mes, a comptar de l'endemà de la recepció de la notificació. El recurs el podeu interposar davant l'òrgan que va dictar l'acte que s'impugna o davant el rector com a òrgan competent per a resoldre'l.  
València, 12 de juny de 1995.- El rector de la Universitat Politècnica de València: Justo Nieto Nieto.  
ANNEX I  
Dotació total de llocs: 17 (dels quals 13 llocs són de torn lliure i 4 per la la quota de discapacitats)  
Denominació del lloc: ordenança  
Grup: E  
Complement de destinació: 9  
Complement específic: A  
Funcions generals  
- Custodiar màquines, mobiliari, instal·lacions i locals.  
- Revisió dels materials, equipament i instal·lacions existents en els locals del centre/unitat de destinació procurant que es troben en condicions d'ús normal, i avís al superior per a l'esmena de les possibles anomalies, deficiències o desperfectes.  
- Subministrament de material i equipament necessaris dins de les instal·lacions i locals de la unitat de destinació, utilitzant per a això els mitjans adequats.  
- Control d'accés, informació obertura i tancament del centre corresponent.  
- Execució d'encàrrecs sempre que tinguen caràcter oficial, utilitzant un vehicle oficial o transport pagat per la unitat de destinació, quan siga necessari.  
- Distribuir documents, objectes i correspondència.  
- Realitzar, dins de la dependència, trasllat de material i mobiliari.  
- Utilització de màquines reproductores, enquadernadores i altres d'anàlogues.  
- I totes les funcions inherents al lloc de treball i categoria professional.  
 ANNEX III  
Tribunal qualificador  
Titulars  
- Un vicerector o persona que delegue  
- Dos representants de la Universitat Politècnica designats pel rector.  
- Dos representants del Comitè d'Empresa, un de cada una de les centrals sindicals més representatives.  
- La cap del Servei de Personal, que hi farà de secretària, amb veu però sense vot.  
ANNEX IV  
Programa  
1. La Constitució Espanyola de 1978. Drets i deures fonamentals. El Govern i les Corts Generals de l'estat: composició i les seues funcions.  
2. L'Estatut de la Comunitat Valenciana. El president de la Generalitat Valenciana. Les Corts valencianes i el Govern Valencià.  
3. Els Estatuts de la Universitat Politècnica de València: órgans unipersonals i col·legiats de govern. Estructura.